Samstarv ímóti gróðuri í frálandsvinnuni Eitt nýtt slóðbrótandi samstarv sameinar frálandsvind og olju/gass um eina felags avbjóðing við gróðuri á myllum og pallum. Offshoreenergy. dk er við í eini nýggjari verkætlan um gróður á frálandsinstallatiónum-marine growth–saman við Maersk Oil og Siemens Gamesa. ” Marine growth er ein vælkendur trupulleiki í frálandsvinnuni og nakað, vit øll-óansæð vinnu-eru rakt av. Verkætlanin røkkur út til undirveitarar, sum veita tekniskar loysnir til báðar vinnunar”, sigur Jesper Møller Head of Offshore Concepts & Solutions í Siemens Gamesa Renewable Energy A/S. Ole Hansen, Asset Manager í Maersk Oil Denmark A/S og Jesper Møller, Head of Offshore Concepts & Solutions íSiemens Gamesa Renewable Energy A/S, hava saman sett seg á odda fyri eini verkætlan, ið skal loysa avbjóðingarnar við gróðuri á frálandsinstallatiónum. Maersk Oil, Siemens Gamesa og fleiri undirveitarar og serfrøðingar í frálandsvinnuni hava nú saman við nýhugsanarnetverkinum Offshoreenergy. dk sett eina felags menningarverkætlan saman til tess at loysa avbjóðingarnar við gróðuri. 28.000 arbeiðspláss eru í donsku frálandsvinnuni, helvt um helt í olju/gass og varandi orku. Hetta skapar møguleika fyri einum jøvnum, tvørgangandi samstarvi, sum er ein einastandandi donsk styrkistøða. ” Danski frálandsídnaðurin hevur grundleggjandi eitt og sama DNA, og einstøku vinnurnar hava framvegis nógv til felags. Helvtin av limafyritøkum okkara arbeiðir tildømis við bæði vindi og olju/gass”, sigur Glenda Napier, stjóri í Offshoreenergy. dk.